CELEX: 52009PC0406
Language: da
Date: 2009-08-03
Title: Forslag til Rådets forordning om et dokumentationsprogram for fangster af almindelig tun (Thunnus thynnus) og om ændring af forordning (EF) nr. 1984/2003

Vigtig juridisk meddelelse

|

52009PC0406

Forslag til Rådets forordning om et dokumentationsprogram for fangster af almindelig tun (Thunnus thynnus) og om ændring af forordning (EF) nr. 1984/2003  /* KOM/2009/0406 endelig udg. - CNS 2009/0116 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 3.8.2009KOM(2009) 406 endelig2009/0116 (CNS)Forslag tilRÅDETS FORORDNINGom et dokumentationsprogram for fangster af almindelig tun (Thunnus thynnus) og om ændring af forordning (EF) nr. 1984/2003BEGRUNDELSESom led i foranstaltningerne til at forvalte fiskeriet efter almindelig tun, forbedre de statistiske oplysningers kvalitet og pålidelighed og forebygge, afværge og standse ulovligt fiskeri vedtog Den Internationale Kommission for Bevarelse af Tunfiskebestanden i Atlanterhavet (ICCAT) på sit årlige møde i Marrakesh (Marokko) den 24. november 2008 henstilling nr. 08-12 om ændring af henstilling nr. 07-10 om et ICCAT-dokumentationsprogram for fangster af almindelig tun . Denne henstilling trådte i kraft den 17. juni 2009.Det af ICCAT vedtagne fangstdokumentationsprogram for almindelig tun er fokuseret på konsekvenserne af ulovligt, urapporteret og ureguleret fiskeri i området. Det sigter derfor på at få indført bedre og strengere kontrol med alle aspekter af tunfiskeriet og foranstaltninger til støtte for gennemførelsen af bevarelses- og forvaltningsregler og for videnskabelig forskning i den almindelige tun. Dokumentationsprogrammet gør status over tunfiskebestandenes tilstand og markedskræfternes indflydelse på fiskeriet og tager højde for genopretningsplanen for almindelig tun i det østlige Atlanterhav og Middelhavet (henstilling 08-05), som ICCAT vedtog i 2008, herunder behovet for supplerende markedsrelaterede foranstaltninger.Anvendelsesområdet for ICCAT-henstilling nr. 08-12 er imidlertid meget bredt, og for at kunne overvåge tunens bevægelser effektivt er det nødvendigt nøje at kunne spore produktet fra fangststedet gennem hele handelskæden til den endelige markedsføring. Verifikation og samarbejde mellem medlemsstater og ICCAT-parter, der er involveret i handelen med almindelig tun, spiller derfor en væsentlig rolle i ICCAT-dokumentationsprogrammet for fangster af almindelig tun.Det nuværende ICCAT-statistikprogram for almindelig tun, som kun omfatter import og eksport, var ikke tænkt som et instrument til direkte kontrol med tunfiskeriet. For at gøre det lettere at fortolke bestemmelserne i ICCAT-dokumentationsprogrammet for fangster af almindelig tun og anvende dem ensartet bør de relevante bestemmelser i forordning (EF) nr. 1984/2003 om indførelse af en ordning for statistisk registrering af almindelig tun, sværdfisk og storøjet tun i Fællesskabet ophæves og erstattes med nærværende forordning.2009/0116 (CNS)Forslag tilRÅDETS FORORDNINGafom et dokumentationsprogram for fangster af almindelig tun (Thunnus thynnus) og om ændring af forordning (EF) nr. 1984/2003RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 37,under henvisning til forslag fra Kommissionen[1],under henvisning til udtalelse fra Europa-Parlamentet[2], ogud fra følgende betragtninger:(1) Fællesskabet er kontraherende part i De Forenede Nationers havretskonvention af 10. december 1982, godkendt ved afgørelse 98/392/EF[3], i aftalen om gennemførelse af konventionens bestemmelser vedrørende bevarelse og forvaltning af fiskebestande, der bevæger sig både inden for og uden for eksklusive økonomiske zoner (fælles bestande), og stærkt vandrende fiskebestande, ratificeret ved afgørelse 98/414/EF[4], og i aftalen om fremme af fiskerfartøjers overholdelse af internationale bevarelses- og forvaltningsforanstaltninger på det åbne hav, godkendt ved afgørelse 96/428/EF[5]. Fællesskabet deltager som led i disse internationale forpligtelser i bestræbelserne på at sikre bæredygtig forvaltning af stærkt vandrende fiskebestande.(2) Fællesskabet blev kontraherende part i den internationale konvention om bevarelse af tunfiskebestanden i Atlanterhavet ved afgørelse 86/238/EØF[6]. Denne konvention fastsætter rammebestemmelser for det regionale samarbejde om bevarelse og forvaltning af bestandene af tun og beslægtede arter i Atlanterhavet og tilstødende farvande - gennem en international kommission for bevarelse af tunfiskebestanden i Atlanterhavet (ICCAT) - og for vedtagelse af henstillinger om bevarelse og forvaltning i konventionsområdet, der bliver bindende for de kontraherende parter og for samarbejdende ikke-kontraherende parter.(3) ICCAT-henstilling 1992-01, 1993-03, 1996-10, 1997-04, 1998-12, 03-19 og 06-15 og afgørelse 1993-02, 1994-04 og 1994-05 om et statistisk dokumentationsprogram for almindelig tun er gennemført ved Rådets forordning (EF) nr. 1984/2003 af 8. april om indførelse af en ordning for statistisk registrering af almindelig tun, sværdfisk og storøjet tun i Fællesskabet[7].(4) Som led i foranstaltningerne til at forvalte bestandene af almindelig tun, forbedre de statistiske oplysningers kvalitet og pålidelighed og forebygge, afværge og standse ulovligt fiskeri vedtog ICCAT på sit årlige møde i Marrakesh (Marokko) den 24. november 2008 henstilling 08-12 om ændring af henstilling 07-10 om et ICCAT-dokumentationsprogram for fangster af almindelig tun . Denne henstilling, der træder i kraft den 17. juni 2009, skal gennemføres af Fællesskabet.(5) Af hensyn til klarhed og ensartet anvendelse af bestemmelserne om et ICCAT-dokumentationsprogram for fangster af almindelig tun bør de relevante bestemmelser i forordning (EF) nr. 1984/2003 vedrørende ICCAT's statistikdokument og reeksportcertifikat for almindelig tun ophæves.(6) Forordning (EF) nr. 1984/2003 bør derfor ændres -UDSTEDT FØLGENDE FORORDNING:KAPITEL I ALMINDELIGE BESTEMMELSERArtikel 1 Genstand og anvendelsesområdeMed denne forordning indføres et EF-dokumentationsprogram for fangster af almindelig tun til fremme af gennemførelsen af de af Den Internationale Kommission for Bevarelse af Tunfiskebestanden i Atlanterhavet (ICCAT) vedtagne bevarelses- og forvaltningsforanstaltninger.Artikel 2 DefinitionerI denne forordning forstås ved:a) "almindelig tun": fisk af arten Thunnus thynnus henhørende under de i bilag I angivne koderb) "intern handel":i) handel med almindelig tun, der er fanget i ICCAT-konventionsområdet af et EF-fiskerfartøj eller et faststående tunfiskenet, og som er landet i den medlemsstats område, hvor fiskerfartøjet er registreret, eller hvor nettet er forankret, ogii) handel med opdrættet almindelig tun stammende fra almindelig tun fanget i ICCAT-konventionsområdet af et EF-fiskerfartøj, som er registreret i den medlemsstat, hvor akvakulturbruget er beliggende, og hvor den almindelige tun dernæst leveres til en enhed i den pågældende medlemsstat, ogiii) handel mellem medlemsstaterne med almindelig tun, der er fanget i ICCAT-konventionsområdet af EF-fiskerfartøjer, som er registreret i en medlemsstat, eller med faststående tunfiskenet, som er forankret i en medlemsstatc) "eksport": enhver transport til et tredjeland af almindelig tun fanget i ICCAT-konventionsområdet af et EF-fiskerfartøj eller faststående tunfiskenet, herunder transport fra Fællesskabets område, fra tredjelande eller fra fangstpladserd) "import": indførelse på Fællesskabets område, herunder med henblik på anbringelse i bur, opfedning, opdræt eller omladning, af almindelig tun fanget i ICCAT-konventionsområdet af et fiskerfartøj eller faststående tunfiskenet tilhørende et tredjelande) "reeksport": enhver transport fra Fællesskabets område af almindelig tun, som tidligere er blevet importeret til Fællesskabets områdef) "konventionsområde": det område, der er defineret i den internationale konventionen om bevarelse af tunfiskebestanden i Atlanterhavet godkendt ved afgørelse 86/238/EØFg) "flagmedlemsstat": den medlemsstat, hvor fiskerfartøjet er registrereth) "net-medlemsstat": den medlemsstat, hvor det faststående tunfiskenet er forankreti) "akvakulturbrug-medlemsstat": den medlemsstat, hvor akvakulturbruget er etableretj) "CPC'er": kontraherende parter og samarbejdende ikke-kontraherende parter eller organisationer, herunder fiskeriorganisationer.KAPITEL II FANGSTOPGØRELSE FOR ALMINDELIG TUNArtikel 3 Almindelige bestemmelser1. Medlemsstaterne kræver en behørigt udfyldt fangstopgørelse for almindelig tun (i det følgende benævnt "fangstopgørelse") for al almindelig tun, der landes i deres havne, leveres til og høstes i deres akvakulturbrug.2. Hvert parti almindelig tun, der er genstand for intern handel, importeres til eller eksporteres eller reeksporteres fra Fællesskabets område, ledsages af en attesteret fangstopgørelse, medmindre artikel 4, stk. 3, finder anvendelse, og, hvis relevant, en ICCAT-overførselsopgørelse eller et attesteret reeksportcertifikat for almindelig tun (benævnt "reeksportcertifikat").Al landing, overførsel, levering, høst, intern handel, import, eksport eller reeksport af almindelig tun uden behørigt udfyldt og attesteret fangstopgørelse eller reeksportcertifikat er forbudt.3. Medlemsstaterne må ikke anbringe almindelig tuna) i akvakulturbrug, der ikke er godkendt af dem eller af kontraherende parter og samarbejdende ikke-kontraherende parter eller organisationer, herunder fiskeriorganisationer (CPC'er), eller som ikke er registreret i ICCAT's register over akvakulturbrug, der er godkendt til opdræt af almindelig tun fanget i ICCAT-konventionsområdet(b) fra forskellige år eller medlemsstater eller CPC'er i de samme bure, medmindre der er truffet effektive foranstaltninger til at bestemme oprindelsesmedlemsstat eller -CPC og fangstår.4. Medlemsstaterne udleverer kun fangstopgørelsesformularer til de af deres fiskerfartøjer og faststående tunfiskenet, der er godkendt til fangst af almindelig tun i konventionsområdet, herunder som bifangst. Disse formularer kan ikke overdrages.5. Hver fangstopgørelse har et unikt identifikationsnummer. Dokumentnumrene er specifikke for flagmedlemsstaten eller net-medlemsstaten og tildeles hvert enkelt fiskerfartøj eller faststående tunfiskenet.6. Hver delforsendelse ved opdelte forsendelser eller hver forarbejdet vare ledsages af en kopi af fangstopgørelsen, der i sporingsøjemed er forsynet med det unikke dokumentnummer fra den originale fangstopgørelse.7. Intern handel med og import, eksport og reeksport af andre fiskedele end kødet (dvs. hoveder, øjne, rogn, indvolde og haler) er undtaget fra kravene i denne forordning.Artikel 4 Attestering1. Fiskerfartøjsførere, tunfiskenetaktører, akvakulturbrugere, sælgere, eksportører eller disses bemyndigede repræsentanter udfylder ved hver landing, overførsel, fangst og omladning af, intern handel med eller eksport af almindelig tun en fangstopgørelse med angivelse af de ønskede oplysninger i de relevante afsnit og anmoder om attestering heraf i overensstemmelse med stk. 2.2. Fangstdokumentet attesteres af en kompetent myndighed i flag-, net- eller akvakulturbrug-medlemsstaten eller den medlemsstat, hvor sælgeren eller eksportøren har sæde. Medlemsstaterne attesterer kun fangstopgørelsen for almindelig tun i følgende tilfælde:a) fiskerfartøjet fører medlemsstatens flag, eller det faststående tunfiskenet eller akvakulturbruget er etableret i den pågældende medlemsstat, hvor den almindelige tun er fanget, eller fiskerfartøjet fisker som led i en befragtningsaftale (i dette tilfælde attesteres opgørelsen af en kompetent myndighed eller institution i befragterens medlemsstat eller CPC)b) alle oplysningerne i fangstopgørelsen er fundet nøjagtige ved verifikation af partietc) de samlede mængder, der skal attesteres, ligger inden for deres kvoter eller fangstgrænser for det pågældende forvaltningsår, herunder i givet fald individuelle kvoter, der er tildelt fiskerfartøjer eller faststående tunfiskenetd) den almindelige tun opfylder de relevante bestemmelser i ICCAT’s forvaltnings- og bevarelsesforanstaltninger.3. Attestering i medfør af stk. 2, litra a), kræves ikke, hvis alle eksemplarer af almindelig tun, der udbydes til salg, er mærket som anført i artikel 5 af den flag- eller net-medlemsstat, der har fanget den almindelige tun.4. Er mængden af fanget eller landet almindelig tun under 1 ton eller tre fisk, kan logbogen eller salgsnotaen bruges som midlertidig fangstopgørelse, forudsat at fangstopgørelsen attesteres inden syv dage og forud for intern handel eller eksport.5. En attesteret fangstopgørelse skal indeholde de relevante oplysninger i bilag II.6. Bilag III indeholder en model til fangstopgørelse. Er der i et afsnit i fangstopgørelsen ikke tilstrækkelig plads til at angive alle faser af den almindelige tuns vej fra fangst til handel, kan de krævede oplysninger anføres på et særskilt ark, der vedlægges som bilag. Medlemsstatens kompetente myndighed attesterer bilaget hurtigst muligt og senest inden den næste transport af den pågældende tun.Artikel 5 Mærkning1. Medlemsstaterne kan kræve, at deres fiskerfartøjer eller faststående tunfiskenet forsyner hver enkelt almindelig tun med et mærke, fortrinsvis når den dræbes, men senest ved landing. Mærkerne har medlemsstatsspecifikke numre og er sikret mod manipulation. Mærkenumrene er knyttet til fangstopgørelsen.2. De berørte medlemsstater forelægger Kommissionen et resumé af gennemførelsen af mærkningsprogrammet.3. Anvendelse af mærker godkendes kun, hvis de samlede fangstmængder ligger inden for deres kvoter eller fangstgrænser for det pågældende forvaltningsår, herunder i givet fald de individuelle kvoter, der er tildelt fartøjer eller faststående tunfiskenet.KAPITEL III REEKSPORTCERTIFIKAT FOR ALMINDELIG TUNArtikel 6 Almindelige bestemmelser1. Medlemsstaterne sørger for, at hvert parti almindelig tun, som reeksporteres fra deres område, ledsages af et attesteret reeksportcertifikat.Der kræves ikke reeksportcertifikat i tilfælde, hvor opdrættet almindelig tun importeres levende.2. Den aktør, der er ansvarlig for reeksporten, udfylder reeksportcertifikatet ved at anføre de krævede oplysninger i de relevante afsnit og anmoder om attestering heraf med henblik på reeksport af partiet af almindelig tun. Det udfyldte reeksportcertifikat ledsages af en kopi af den (de) attesterede fangstopgørelse(r) for den tidligere importerede almindelige tun.Artikel 7 Attestering af reeksport1. Reeksportcertifikatet attesteres af medlemsstatens kompetente myndighed.2. Den kompetente myndighed attesterer kun reeksportcertifikatet i følgende tilfælde:a) alle oplysningerne i reeksportcertifikatet er fundet nøjagtigeb) den (de) attesterede fangstopgørelse(r), der fremlægges til støtte for reeksportcertifikatet, er godkendt med henblik på import af de i reeksportcertifikatet anførte produkterc) de produkter, der skal reeksporteres, er helt eller delvis de samme produkter, der optræder i den (de) attesterede fangstopgørelse(r)d) en kopi af fangstopgørelsen(erne) er vedlagt det attesterede reeksportcertifikat.3. Det attesterede reeksportcertifikat skal indeholde oplysningerne i bilag III.KAPITEL IV FORELÆGGELSE AF DOKUMENTER OG VERIFIKATIONArtikel 8 Forelæggelse og opbevaring af attesterede dokumenter1. Medmindre artikel 4, stk. 3, finder anvendelse, fremsender medlemsstaterne hurtigst muligt og senest fem arbejdsdage efter attesteringsdatoen eller øjeblikkeligt, hvis transporten ikke ventes at tage mere end fem arbejdsdage, en kopi af alle attesterede fangstopgørelser eller reeksportcertifikater til:a) Kommissionenb) den kompetente myndighed i den medlemsstat eller CPC, hvor den almindelige tun vil blive genstand for intern handel eller opdrættet, eller hvortil den vil blive importeret, ogc) ICCAT's sekretariat.2. Kopier af attesterede fangstopgørelser eller reeksportcertifikater, jf. stk. 1, fremsendes hurtigst muligt ad elektronisk vej.3. Medlemsstaterne opbevarer kopier af udstedte eller modtagne attesterede fangstopgørelser og reeksportcertifikater i mindst to år.Artikel 9 Verifikation1. Medlemsstaterne sørger for, at deres kompetente myndigheder identificerer hvert parti almindelig tun, der er genstand for intern handel i, importeres til eller eksporteres eller reeksporteres fra deres område. De kompetente myndigheder anmoder om og undersøger den (de) attesterede fangstopgørelse(r) og tilhørende dokumentation for hvert parti almindelig tun. Undersøgelsen omfatter søgning i ICCAT-sekretariatets attesteringsdatabase.2. De kompetente myndigheder kan også undersøge partiets indhold for at verificere oplysningerne i fangstopgørelsen og tilhørende dokumentation og foretager om nødvendigt verifikation hos de berørte aktører.3. Hvis der som følge af undersøgelserne eller verifikationerne, jf. stk. 1 og 2, opstår tvivl vedrørende oplysningerne i en fangstopgørelse, samarbejder medlemsstaterne med de kompetente myndigheder, som har attesteret fangstopgørelsen(erne) eller reeksportcertifikatet(erne), for at løse de pågældende tvivlsspørgsmål.4. Identificerer en medlemsstat et parti uden fangstopgørelse, meddeler den dette til den leverende medlemsstat eller til den eksporterende CPC og til flagmedlemsstaten eller flag-CPC'en, hvis disse kendes.5. Så længe undersøgelser eller verifikationer pågår, jf. stk. 1 og 2, tillader medlemsstaterne ikke frigivelse af partiet til intern handel, import eller eksport, og accepterer ikke overførselsopgørelsen i tilfælde af levende almindelig tun bestemt til akvakulturbrug.6. Hvis en medlemsstat som følge af undersøgelser eller verifikationer i medfør af stk. 1 og i samarbejde med de berørte attesteringsmyndigheder fastslår, at en fangstopgørelse eller et reeksportcertifikat er ugyldig/t, forbydes intern handel, import, eksport og reeksport af den pågældende almindelige tun.KAPITEL VINDBERETNING AF DATAArtikel 10 Oplysninger om attestering og kontaktpunkter1. Medlemsstaterne meddeler Kommissionen, hvilke myndigheder der har ansvaret for at attestere og verificere fangstopgørelser og reeksportcertifikater, herunder navn og fuldstændig adresse og, hvis relevant, navn og titel på individuelt bemyndigede attesteringstjenestemænd, og tilsender den eksempler på dokumentmodel, stempler og segl og i givet fald mærker.2. Meddelelsen indeholder også datoen for bemyndigelsernes ikrafttræden. Opdaterede oplysninger om attesteringsmyndighederne tilsendes Kommissionen i god tid.3. Medlemsstaterne meddeler Kommissionen, hvilke kontaktpunkter der bør underrettes om spørgsmål vedrørende fangstopgørelser og reeksportcertifikater, herunder deres navne.4. Kommissionen sender straks disse oplysninger til ICCAT's sekretariat.Artikel 11 Årlig programrapport1. Hvert år inden den 15. september sender medlemsstaterne ad elektronisk vej Kommissionen en programrapport, der dækker perioden den 1. juli det foregående år til den 30. juni i det indeværende år. Rapporten omfatter oplysningerne i bilag V.2. Kommissionen udarbejder Fællesskabets årlige programrapport og forelægger den for ICCAT's sekretariat hvert år inden den 1. oktober.KAPITEL VII AFSLUTTENDE BESTEMMELSERArtikel 12 Ændring af bilagKommissionen kan ændre bilagene efter proceduren i artikel 13.Ændringerne skal vedrøre bevarelsesforanstaltninger vedtaget af ICCAT, hvori Fællesskabet er kontraherende part.Artikel 13 Udvalgsprocedure1. Kommissionen bistås af den komité, der er nedsat ved artikel 30 i forordning (EF) nr. 2371/2002.2. Når der henvises til nærværende stykke, anvendes artikel 4 og 7 i afgørelse 1999/468/EF.3. Tidsrummet i artikel 4, stk. 3, i afgørelse 1999/468/EF fastsættes til en måned.Artikel 14 Ændringer til forordning (EF) nr. 1984/20031. I forordning (EF) nr. 1984/2003 foretages følgende ændringer:a) i titlen udgår ordene "almindelig tun"b) i artikel 1, litra a), udgår ordene "almindelig tun ( Thunnus thynnus )"c) i artikel 2 udgår ordene "almindelig tun"d) artikel 3, litra a), udgåre) artikel 4, stk. 1, første led, udgårf) i artikel 4, stk. 2, litra b), nr. iii), udgår ordene "almindelig tun"g) artikel 5, stk. 1, første led, udgårh) artikel 6, stk. 1, andet afsnit, litra a), udgåri) i artikel 8, litra a), udgår ordene "almindelig tun"j) artikel 9, stk. 2, litra a), udgårk) bilag I, IVa, IX og XV udgår.2. Henvisninger til de udgåede bestemmelser i (EF) nr. 1984/2003 gælder som henvisninger til nærværende forordning.Artikel 15 Ikrafttrædelse og anvendelseDenne forordning træder i kraft på tyvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den […].På Rådets vegneFormand […]BILAG IPRODUKTER OMHANDLET I ARTIKEL 2, litra a) Varebeskrivelse | Kode i den kombinerede nomenklatur[8] |Blåfinnet tun (Thunnus thynnus), levende | 0301 94 00 |Blåfinnet tun (Thunnus thynnus), fersk eller kølet, undtagen filet og andet fiskekød | 0302 35 10 |Blåfinnet tun (Thunnus thynnus), fersk eller kølet, undtagen filet og andet fiskekød, ikke til industriel fremstilling af tilberedt eller konserveret fisk | 0302 35 90 |Blåfinnet tun (Thunnus thynnus), hel, frossen, undtagen filet og andet fiskekød til industriel fremstilling af tilberedt eller konserveret fisk | 0303 45 11 |Blåfinnet tun (Thunnus thynnus), frossen, renset og uden gæller, undtagen filet og andet fiskekød til industriel fremstilling af tilberedt eller konserveret fisk | 0303 45 13 |Blåfinnet tun (Thunnus thynnus), frossen, ikke hel eller renset og uden gæller, undtagen filet og andet fiskekød til industriel fremstilling af tilberedt eller konserveret fisk | 0303 45 19 |Blåfinnet tun (Thunnus thynnus), frossen, undtagen filet og andet fiskekød, ikke til industriel fremstilling af tilberedt eller konserveret fisk | 0303 45 90 |Filet af blåfinnet tun (Thunnus thynnus), fersk eller kølet | ex 0304 19 39 |Kød, bortset fra filet, af blåfinnet tun (Thunnus thynnus), fersk eller kølet | ex 0304 19 39 |Filet og andet kød af blåfinnet tun (Thunnus thynnus), frossen | ex 0304 29 45 |Andet kød af blåfinnet tun (Thunnus thynnus) | ex 0304 99 99 |Mel, pulver og pellets af blåfinnet tun (Thunnus thynnus) | ex 0305 10 00 |Lever, rogn og mælke af blåfinnet tun (Thunnus thynnus), tørret, røget, saltet eller i saltlage | ex 0305 20 00 |Filet af blåfinnet tun (Thunnus thynnus), tørret, saltet eller i saltlage, ikke røget | ex 0305 30 00 |Blåfinnet tun (Thunnus thynnus), røget, herunder filet | ex 0305 49 00 |Blåfinnet tun (Thunnus thynnus), tørret, også saltet, men ikke røget | ex 0305 59 00 |Blåfinnet tun (Thunnus thynnus), saltet, men ikke tørret eller røget og i saltlage | ex 0305 69 00 |Blåfinnet tun (Thunnus thynnus), hel eller i stykker, ikke hakket, tilberedt eller konserveret i vegetabilsk olie | ex 1604 14 11 |Blåfinnet tun (Thunnus thynnus), hel eller i stykker, ikke hakket, tilberedt eller konserveret, ikke i vegetabilsk olie, og filet (såkaldte "loins") | ex 1604 14 16 |Blåfinnet tun (Thunnus thynnus), hel eller i stykker, ikke hakket, tilberedt eller konserveret, ikke i vegetabilsk olie, og ikke filet (såkaldte "loins") | ex 1604 14 18 |Blåfinnet tun (Thunnus thynnus), ikke hel eller i stykker, ikke hakket, tilberedt eller konserveret | ex 1604 20 70 |BILAG IIOPLYSNINGER, DER SKAL ANFØRES I FANGSOPGØRELSEN FOR ALMINDELIG TUN1. ICCAT-fangstopgørelsesnummer for almindelig tun2. FangstoplysningerBeskrivelse af fartøj eller faststående tunfiskenetNavn på fangstfartøj eller faststående tunfiskenetFlag- eller net-statICCAT-registreringsnummer for fartøjer eller faststående tunfiskenet (hvis relevant)FangstbeskrivelseDato, fangstområde og anvendte fiskeredskaberAntal fisk, samlet rund vægt og gennemsnitlig vægtMærkenummer (hvis relevant)ICCAT-registreringsnummer for fælles fiskeri (hvis relevant)Officiel attesteringNavn på myndighed og underskriver, titel, adresse, underskrift, stempel og dato3. Handelsoplysninger for levende fiskVare beskrivelseSamlet levende vægt, antal fisk, fangstområdeOplysninger om eksportør/sælgerEksport- eller afsendelsessted (hvis på havet, angives den fiskerizone, hvor fisken er fanget )Eksportvirksomhedens navn, adresse, underskrift og datoAkvakulturbrug (navn og ICCAT-nummer) og bestemmelseslandBeskrivelse af transport (relevant dokumentation vedlægges)Oplysninger om importør/køberImport- eller bestemmelsesstedImportvirksomhedens navn, adresse, underskrift og datoOfficiel attesteringNavn på myndighed og underskriver, titel, adresse, underskrift, stempel og dato4. Oplysninger om overførselBeskrivelse af bugserbådICCAT-overførselsopgørelsesnummerFartøjets navn, flagICCAT-registreringsnummer og nummer på transportbur (hvis relevant)Antal fisk, der er døde under overførsel, samlet vægt5. Oplysninger om omladningBeskrivelse af transportfartøjNavnFlagstatICCAT-registreringsnummerDatoHavn (navn og land eller position)Varebeskrivelse(F/FR; RD/GG/DR/FL/OT)Samlet vægt (netto)Officiel attesteringNavn på myndighed og underskriver, titel, adresse, underskrift, stempel og dato6. Oplysninger om opdrætBeskrivelse af akvakulturbrugNavn, medlemsstat, hvor akvakulturbruget er beliggendeICCAT-FFB-nummer og akvakulturbrugets beliggenhedDeltagelse i nationalt prøveudtagningsprogram (ja eller nej)Beskrivelse af burDato for anbringelse i bur, burnummerBeskrivelse af fangstSkøn over antal fisk, samlet vægt og gennemsnitlig vægtOplysninger om observatørenNavn, titel, underskriftOfficiel attesteringNavn på myndighed og underskriver, titel, adresse, underskrift, stempel og dato7. Oplysninger om høst fra akvakulturbrugBeskrivelse af høstDato for høstAntal fisk, samlet (rund) vægt og gennemsnitlig vægtMærkenumre (hvis relevant)Anslået størrelsessammensætning (<8 kg, 8-30 kg, >30 kg)Officiel attesteringNavn på myndighed og underskriver, titel, adresse, underskrift, stempel og dato8. HandelsoplysningerVarebeskrivelseF/FR; RD/GG/DR/FL/OT (hvis andre varetyper anføres i dette afsnit, skal vægten anføres for hver varetype)Samlet vægt (netto)Oplysninger om eksportør/sælgerEksport- eller afsendelsesstedEksportvirksomhedens navn, adresse, underskrift og datoBestemmelseslandBeskrivelse af transport (relevant dokumentation vedlægges)Officiel attesteringNavn på myndighed og underskriver, titel, adresse, underskrift, stempel og datoOplysninger om importør/køberImport- eller bestemmelsesstedImportvirksomhedens navn, adresse, underskrift og datoBILAG III[pic][pic]BILAG IVOPLYSNINGER, DER SKAL ANFØRES I ICCAT-REEKSPORTCERTIFIKATET FOR ALMINDELIG TUN1. Reeksportcertifikatets dokumentnummer2. Afsnit om reeksportReeksporterende medlemsstatReeksportsted*3. Beskrivelse af importeret almindelig tunVaretype F/FR RD/GG/DR/FL/OTNettovægt (kg)Fangstopgørelsesnummer(re) og importdato(er)Fiskerfartøjets(ernes) flag eller den stat, hvor det faststående tunfiskenet er etableret, hvis relevant4. Beskrivelse af almindelig tun, der skal reeksporteresVaretype F/FR RD/GG/DR/FL/OTNettovægt (kg)Tilsvarende fangstopgørelsesnummer(re) fra afsnit 35. Erklæring fra reeksportørenNavnAdresseUnderskriftDato6. MyndighedsattesteringMyndighedens navn og adresseTjenestemandens navn og stillingUnderskriftDatoOfficielt stempel7. Afsnit om importErklæring fra importøren i den medlemsstat eller CPC, hvortil partiet af almindelig tun er importeretImportørens navn og adresseNavn og underskrift for importørens repræsentant samt datoImportsted: By og CPCBemærk – Kopier af fangstopgørelsen(erne) og transportdokumentet(erne) skal vedlægges[pic]BILAG VRAPPORT OM GENNEMFØRELSEN AF ICCAT'S DOKUMENTATIONSSPROGRAM FOR FANGST AF ALMINDELIG TUNRapporterende medlemsstat:Referenceperiode: 1. juli [2XXX] til 30. juni [2XXX]1. Oplysninger baseret på fangstopgørelser– antal attesterede fangstopgørelser– antal modtagne attesterede fangstopgørelser– samlet mængde almindelig tun, som har været genstand for intern handel, opdelt efter fiskeriområder og fiskeredskaber– Samlet mængde almindelig tun, der er importeret, eksporteret, overført til akvakulturbrug eller reeksporteret, opdelt efter oprindelses-, reeksport- eller bestemmelses-CPC og fiskeredskaber– antal anmodninger om verifikationer af fangstopgørelser rettet til andre medlemsstater eller CPC'er og sammenfatning af resultaterne– antal anmodninger om verifikationer af fangstopgørelser modtaget fra andre medlemsstater eller CPC'er og sammenfatning af resultaterne– samlet antal partier af almindelig tun, som har været genstand for forbud, opdelt efter varer, transaktionens art (intern handel, import, eksport, reeksport, overførsel til akvakulturbrug), årsager til forbuddet og oprindelses- eller bestemmelsesmedlemsstater, -CPC'er og/eller ikke-kontraherende parter.2. Oplysninger om partier efter artikel 9, stk. 1– antal forsendelser– samlet mængde almindelig tun, opdelt efter varer, transaktionens art (intern handel, import, eksport, reeksport, overførsel til akvakulturbrug), medlemsstater, CPC'er eller andre lande som omhandlet i artikel 9, stk. 1.[1] EUT C […] af […], s. […].[2] EUT C […] af […], s. […].[3] EFT L 179 af 23.6.1998, s. 1.[4] EFT L 189 af 3.7.1998, s. 14.[5] EFT L 177 af 16.7.1996, s. 24.[6] EFT L 162 af 18.6.1986, s. 33.[7] EUT L 295 af 13.11.2003, s. 1.[8] Bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1–675) , som ændret ved Kommissionens forordning (EF) nr. 332/2009 af 23. april 2009 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif (EUT L 104, af 24.4.2009, s. 3)